90 
i Spækposer. Frisk Tang spises hele Aaret rundt; i Trangs- 
tider kan det endog danne et af deres Hovednæringsmidler. 
I Almindelighed lægge Angmagsalikerne sig meget tidlig til 
at sove om Aftenen; kun ved extraordinære Lejligheder, som 
naar der. ег Besøg, ved; hvilke der udføres Angekokkunster, 
Trommedands eller Lege, kunne de holde ud til langt ud paa 
Natten. 
Saasnart Konen bliver frugtsommelig, betragter Ægtefællen 
hende allerede som Moder til den vordende Fanger, hvorfor 
hun bliver behandlet med mere Omhyggelighed. Da hun selv 
er meget interesseret i, at Barnet skal blive en Dreng, anlægger 
hun i den Hensigt forskjellige Amuletter, hvilket omtales paa 
et senere Sted. Af andre Skikke, som frugtsommelige Koner 
underkaste sig, skal jeg kun nævne, at en Mand, hvis Kone 
var frugtsommelig, af den Grund ikke tillod hende at sætte sig 
ned i vort Telt. Saavel denne Mand som andre opfordrede mig 
til at berøre deres frugtsommelige Koner paa Hænder og Ben, 
for hvilket man var mig meget taknemlig. For at den frugt- 
sommelige Kone om Vinteren kan faa passende Motion, beordres 
hun ofte af Manden til at dandse. Denne Dands bestaaer for- 
nemmelig i en vuggende og drejende Bevægelse i Hofterne, 
medens den dansende slaaer paa Tromme og synger. I den Tid 
Konen er frugtsommelig, maa hun selv koge sin Mad i sin 
egen Gryde og spise af sin egen Skaal. Denne Skik iagttages 
indtil to Maaneder efter Fødselen. Da der var Sultetid i vort 
Nabohus, og vor Kajakmand en Dag havde fanget en Sælhund, 
sendte en frugtsommelig Kone Bud til os, om hun maatte faa 
et Ribben; men, da alt Kjødet allerede var i vore Gryder, turde 
hun ikke modtage noget af det. 
Naar Fødslen forestaaer, gaa alle Mænd og større Børn ud 
af Huset, hvis Vejret tillader det. De Folk, som blive tilbage i 
Huset, tage deres gamle Pelse paa, «for at Barnet skal blive 
en Dreng.» En ældre Kone assisterer ved Fødslen, under 
hvilken den Frugtsommelige ligger paa Hænder og Fødder, 
re 4 
EM 
un che 
